מכבי תל אביב: קולטון אייברסון יחמיץ את פתיחת הפלייאוף - וואלה! ספורט
הסנטר האמריקאי סובל מפציעה בגבו וייעדר לפחות כשבוע-שבועיים מהמגרשים, אצל הצהובים קיים חשש כי ייעדר זמן ממושך יותר. גם מקל לא ישחק מול אשדוד אך צפוי להיות כשיר לפלייאוף
ורד כהן יום שני, 15 במאי 2017, 16:22
מכבי תל אביב תתארח הערב באשדוד, אולם עוד קודם לכן קיבלה חדשות רעות מגזרתו של קולטון אייברסון. הסנטר סובל מפגיעה בגב ולא יהיה כשיר לתחילת הפלייאוף. אצל הצהובים לא בטוחים לגבי זמן ההחלמה לה השחקן זקוק. אייברסון יעבור טיפולים כשכרגע מעריכים בקבוצה שההיעדרות היא "לפחות למשך של כשבוע-שבועיים". גם גל מקל סובל מבעיה בגבו וייעדר מהמשחק הערב, איך הוא אמור להיות כשיר לפתיחת הפלייאוף.
במקביל, בקבוצה מתכוננים למשחק מול אשדוד (0:2 למכבי תל אביב במשחקים בין הקבוצות העונה בליגה) וינסו לרשום ניצחון שלישי ברציפות בחוץ, ולסיים במקום השלישי. אם מכבי תפסיד, היא עלולה לסיים במקום החמישי.
בתוך כך, בקבוצה שוחחו בימים האחרונים עם אנדרו גאולדוק. כזכור, גאודלוק לא היה מרוצה מכך שהוציאו אותו במשחק הקודם, ההפסד הדרמטי מול גלבוע/גליל, אולם בקבוצה הסיברו לשחקן כי מכיוון שנעדר מהמגרשים תקופה ארוכה, יש להכניסו למשחק בהדרגה.
לא ישחק בפתיחת הפלייאוף. אייברסון (צילום: מגד גוזני)
שחקן מכבי תל אביב קולטון אייברסון (צילום: מגד גוזני)